Sperrinfjellene

Sperrinfjellene (irsk Na Speiríní,Sperrin Mountains, County Derry/Londonderry,  Northern Ireland Place-Name Project på engelsk ofte bare kalt the Sperrins) er en kjede av åser i Nord-Irland og et av de største høylandsområdene på øya Irland. Den høyeste toppen er Sawel som strekker seg 678 moh.«Sperrin Mountains Area», MountainView

Sperrinfjellene ligger midt i Nord-Irland, og strekker seg fra byen Strabane og åsen Mullaghcarn på vestsiden av innsjøen Lough Neagh i grevskapet Tyrone til fjellet Slieve Gallion og Glenshane-passet  de sørlige delene av grevskapene Londonderry og Tyrone. Det bor om lag 150 000 mennesker innenfor området. Det karakteristiske landskapet, formet av isbreer, regnes som et av de mest idylliske områdene i Irland. Siden 1968 har området hatt status som «et område med spesielt vakker natur» (Area of Outstanding Natural Beauty).

 Beskrivelse 
Den har et særegent islandskap. Fjellene har for det meste avrundede topper og landskapet består hovedsakelig av lynghei og terrengdekkende myr. Glenshane-passet, en del av veien A6 mellom Belfast og Derry, ligger i fjellet og har notorisk dårlig vær om vinteren. Sawelfjellet er den høyeste toppen i Sperrins, og den syvende høyeste i Nord-Irland. Toppen stiger til 678 m.«Sawel Mountain», MountainViews En annen av Sperrinene, Carntogher (464 m), ruver over Glenshane-passet. «Glenshane Slopes Landscape», Environment and Heritage Service. Arkivert fra originalen 31. juli 2012

Geologisk er fjellet hovedsakelig dannet fra prekambriske metamorfe bergarter, med noen yngre ordovikisk magmatiske bergarter i den sørlige flanken av området. Fjellene er svært tynt befolket og gir habitat for et mangfoldig utvalg av fugler og pattedyr. Rødrev, sikahjort, mår og ekorn finnes ofte der sammen med vandrefalker, musvåker og spurvehauk. Besøkende kongeørn fra den nærliggende gjeninnførte Donegal-populasjonen har blitt sett over hele området fra Strabane til Draperstown, selv om ingen hekkebestand ennå er etablert. Fjellene gir også et av de siste tilfluktsstedene til rød lirype i Nord-Irland.«Birdwatching in Northern Ireland», Geographia.com

 Referanser 

 Eksterne lenker 

 «Sperrin Mountains», Nature's calendar, BBC
 «Discover The Sperrin Mountains», Discover Northern Ireland

Kategori:Londonderry
Kategori:Tyrone
Kategori:Fjell i Nord-Irland
Kategori:Verneområder i Storbritannia